
ANGLIA- Scoţia- Irlanda AVION      

13 zile:   
Londra, Windsor, Greenwich, Oxford, Stratford, Leeds, York, Manchester Liverpool, Dublin, Belfast, Cast. Dunluce- Giant`S Causeway, Glasgow Lake District, Edinburgh, Loch Ness, Stirling, Newcastle, Durham, Rotterdam, Amsterdam, Haga 
TURBO BONUS 7 %
pentru achitarea integrala a excursiei pana la 31.01.2012                                                                                                                                            

REDUCERE 2–6%

pentru GRUPURI (minim 8 pers. pe acelaşi circuit şi aceeaşi plecare) – vezi condiţiile de înscriere

 Bucureşti–OTOPENI cursaTarom 

decolare ora 12.40

Aterizare LONDRA 14.15  

AMSTERDAM cursa Tarom

decolare ora 12.00

Aterizare OTOPENI  15.50                                                                                   
	Ziua 1. BUCUREŞTI - LONDRA


Întâlnire la ora 10.30 în Aeroportul OTOPENI pentru zbor Bucureşti - Londra cu compania TAROM. După aterizarea la Londra, transfer pentru cazare la hotelul din Londra. După amiază timp liber la dispoziţia turiştilor.

	Ziua 2. LONDRA- GREENWICH
Mic dejun. Începem vizita capitalei britanice: Palatul Buckingham, Trafalgar Square, Piccadilly Circus, Tower Bridge, Turnul Londrei, Parlamentul, Big Ben, Catedrala St. Paul,  Madame Tussaud's- Muzeul figurilor de ceară, British Museum.  Timp liber la dispoziţie turiştilor sau plimbare cu vaporaşul pe Tamisa. Opţional, deplasare la Greenwich, cu renumitul observator astronomic. Cazare la Londra.

	Ziua 3. LONDRA
Mic dejun. Dedicăm din nou o întreagă zi explorării oraşului utilizând transportul public: St. James Park, Westminster Abbey, Naţional Gallery sau Tate Gallery. Seara, timp liber în zona comercială Trafalgar Square, Piccadilly Circus, Covent Garden. Cazare la Londra.

	Ziua 4. LONDRA- OXFORD- WINDSOR- STRATFORD- NOTTINGHAM  (415 km)



Mic dejun. Timp liber în Londra sau opţional excursie la Oxford, cel mai vechi centru universitar, unde se vor vizita Queen's College, Merton College, Catedrala. Excursia opţională (Oxford+Windsor 20€) continuă spre Windsor. Se vizitează castelul Windsor, cel mai mare şi unul din cele mai vechi din Anglia care ne va încânta printre altele cu Apart. regale şi Capela St. George`s. Turiştii care au optat pt. Londra se vor deplasa contra cost cu mijloacele de transport în comun la Windsor (pt.  min. 15 pers.- preluare gratuită cu autocarul de la hotel). După completarea grupului, deplasare la Stratford-upon-Avon, locul de naştere al inegalabilului Shakespeare apoi spre zona Nottingham pt. cazare.

	Ziua 5. NOTTINGHAM- LEEDS- YORK- MANCHESTER- CHESTER (340 km)
Mic dejun. Deplasare spre Leeds vom vizita Muzeul Armurilor, apoi spre York, unde se pot admira fortificaţiile oraşului vechi, inclusiv ruine din perioada romană şi impresionanta catedrală, cea mai mare construcţie gotică de la nord de Alpi. După ce se vizitează Manchester - Universitatea, Opera, Primăria şi Catedrala, cazare în zona Chester.

	Ziua 6. LIVERPOOL- DUBLIN (215 km)
Mic dejun. Deplasare spre Liverpool pentru tur de oraş: Catedrala Anglicană, Catedrala Metropolitană, Portul, vechile Docuri.Traversare în Irlanda cu ferry-boat de la Holyhead. După debarcare începem vizita în Dublin cu: Castelul Dublin, Catedrala St. Patrick's, Colegiul Trinity (una dintre cele mai faimoase universităţi din lume), iar la final faimoasa Fabrică Guinness. Cazare în zona Dublin.

	Ziua 7. BELFAST- CASTELUL DUNLUCE- GIANT`S CAUSEWAY- DUMFRIES (320 km)                                                     

Mic dejun. Părăsim capitala Irlandei, şi înaintam spre nord către Belfast unde se vizitează: Catedrala, Primăria, Albert Clock, Cartierul Universităţii, Grădina Botanică. Timp liber la dispoziţia turiştilor (sugerăm vizita la Ulster Museum) sau excursie opţională pentru a admira Giant`s Causeway, o faleză unică prin simetria uimitoare a zeci de mii de coloane de bazalt. În continuarea excursiei opţionale (Castelul Dunluce + Giant`S Causeway 20€) se vizitează ruinele castelului Dunluce, amplasat pe o impresionantă stâncă şi martor a peste 7 secole de istorie dramatică. După întoarcerea la Belfast, traversarea cu ferryboat-ul la Stranraer. Cazare în zona Dumfries.

	 Ziua 8. DUMFRIES- LAKE DISTRICT- GLASGOW (430 km)
Mic dejun. Timp liber pentru vizită individuală în pitorescul orăşel Dumfries, sau excursie opţională (24 euro) în Parcul Naţional Lake, cu peisaje superbe în care piscurile celor mai înalţi munţi din Anglia (pe versanţii cărora se formează numeroase cascade) se reflectă în oglinda unei adevărate salbe de lacuri. O plimbare cu vaporaşul pe Windermere, cel mai mare lac din Anglia va fi prilej pentru a admira atât capodopera naturii cât şi pitoreştile orăşele "ascunse de civilizatie”. Întoarcere în Dumfries. Urmează Glasgow unde vom vizita Catedrala, Cartierul Universităţii şi George Square. Timp liber la dispoziţia turiştilor pentru a descoperi farmecul oraşului. Cazare în zona Glasgow.

	Ziua 9. SCOŢIA DE NORD: CASTELUL STIRLING- LOCH NESS- INVERNESS (315 km)

Mic dejun. Timp liber în Glasgow sau excursie opţională (35 euro) în nordul Scoţiei, renumit prin munţii, lacurile şi castelele sale străvechi. Pentru început se vizitează Castelul Stirling, reşedinţa preferată şi loc de încoronare pentru mulţi din suveranii Scoţiei. Apoi traseul continuă spre nord, către Loch Ness faimos pentru legenda monstrului misterios. Întoarcere pentru cazare la acelaşi hotel din zona Glasgow.

	Ziua 10. EDINBURGH
Mic dejun. Vizită în Edinburgh utilizând transportul public: Castelul şi Palatul Regal, Catedrala St. Giles, Parlamentul, apoi Charlotte Square şi George Street în oraşul nou. Timp liber la dispoziţie pentru a descoperi farmecul capitalei Scoţiei. Cazare în zona Glasgow.

	Ziua 11. EDINBURGH- DURHAM- NEWCASTLE UPON TYNE (250 km)
Mic dejun. Plecare spre Newcastle pentru traversarea Mării Nordului spre Olanda. După ce se vizitează micul orăşel medieval Durham renumit prin splendida sa catedrală din secolul XI, urmează un scurt tur pietonal în Newcastle, înainte de a ne prezenta în port cu minim 2 ore înainte de îmbarcare. Cazare pe ferryboat, în cabine de 4 pers.

	Ziua 12. ROTTERDAM- AMSTERDAM (135 km)
Începem vizita cu Rotterdam, cel mai mare port din Europa, pentru un plăcut tur pietonal prin centrul oraşului. Urmează Amsterdam- "Venetia Nordului" cu Rijkmuseum, Muzeul Van Gogh şi vizita la o renumită Fabrică de prelucrare a diamantelor. Opţional ne îmbarcăm într-o minicroaziera pe canale, cel mai bun mod de a gusta farmecul oraşului. Cazare în zona Haga.
Ziua 13. AMSTERDAM- BUCUREŞTI
După micul dejun, vizită matinală în Haga, oraşul regal, unde se vor admira în centrul istoric Palatul Păcii şi Parlamentul. La ora 09.30, transfer la aeroport în Amsterdam pentru zborul spre ţară. Sosire în Bucureşti la aeroportul Otopeni in jurul orei 15.50.
PREŢUL INCLUDE:

NU SUNT INCLUSE ÎN PREŢ:

( Bilet de avion Bucureşti- Londra şi Amsterdam - Buc.; Orarul de zbor se poate modifica, cu respectarea notificarii.
( transp. autocar min. 2*, exceptie zilele 3 si 10 (transp. public)
( traversarea cu ferryboat-ul Calais- Dover;

( 1 cazare pe ferryboat Anglia-Olanda,cabine de 4 pers
( 11 cazări cu mic dejun în hoteluri de  3*** şi 2**; 

( traversări cu ferry spre Irlanda de Nord şi dinspre Irlanda
( ghid însoţitor din partea agenţiei pe traseu.
( asigurarea medicală, intrările la obiective şi serviciile de ghizi locali;
( Vaporaşul în Amsterdam, Bruges, Londra, transportul local în Londra (inclusiv la Windsor), Belfast, Dublin, Glasgow,  Edinburgh.
( excursiile opţionale: Oxford + Windsor, Castelul Dunluce + Giant`S Causeway, Lake District, Loch Ness + Nord Extrem, toate min. 25 pers 

( Supliment (opţional) pentru cabina dublă pe ferry 35 euro/ pers.;

( Taxe aeroport si securitate + transfer aeroport-hotel-aeroport 185 euro. 
DATE DE PLECARE
03.07 *
05.08 *
28.08

loc în cameră DBL
855 €

875 €

865 €

Supliment SINGLE
COPII 6-12 ani
285 €

825 €

* Pentru plecarile din 03.07 si 05.08 programul se va derula in sens invers (Scotia- Irlanda- Londra) cu urmatorul orar de zbor:

Bucuresti - Amsterdam decoleaza la ora 09.00 cu aterizare la 11.00, iat la retur decolare din Londra 16.25 cu aterizare la 21.45.
Obiectivele marcate cu caractere bold-italice se vor vizita doar pe exterior. Supl. single nu include şi cazarea pe ferry. Copiii beneficiază de reducere pt. cazare în cameră cu 2 adulţi. Nu se acordă reduceri pentru cel de-al 3-lea adult în cameră. Pentru explicaţiile la obiectivele turistice, grupul va putea apela la ghizii locali.                                   



Grup minim 25 pers.


Foarte multe hoteluri din Anglia, intre care si cele din lantul Travelodge, nu sunt clasificate pe stele.

Gabriela APOSTOL
 
- - - - - - - - - - - - - - - - - - - - - - - - -
agentia de turism
LINEA BLU TRAVEL
Bd. 21 Decembrie 54-56
Cluj-Napoca; 400094; ROMANIA
Tel/Fax: 00 40 264 595 225
Tel: 0725 518942
Email: gabriela.suiu@lineablutravel.ro
Web:   www.lineablutravel.ro

